|  |  |
| --- | --- |
| **Päiväys** | 17. elokuuta 2017 |
| **Julkaistaan** | Välittömästi |
| **Yhteyshenkilö** | Maija Ikonen, +358 44 5389727 |

**Eatonin valokaarisuojalaite parantaa sähköverkon paloturvallisuutta**

**ESPOO** … Eatonin uusi valokaarisuojalaite (AFDD+) ehkäisee valokaarista aiheutuvia henkilö- ja omaisuusvahinkoja. Ryhmäkeskukseen asennettava ryhmäkohtainen suojalaite pienentää valokaaren vaikutuksia kytkemällä syötön pois havaitessaan valokaarivikaa ennakoivia sähkövirtapiirien taajuuksia.

”Arviolta 25 prosenttia tulipaloista saa alkunsa valokaarien aiheuttamista sähkövioista,” sanoo Eatonin kehitysjohtaja Pasi Pesonen. ”Valokaarisuojalaite toimii ikään kuin kipinävahtina ja ehkäisee tehokkaasti eri syistä, kuten esimerkiksi löysistä liitoksista, kaapeleiden eristevioista tai käyttäjän huolimattomuudesta, johtuvia sähköpaloja.”

Syksyllä voimaan astuvan uuden SFS-EN6000-asennusstandardin uutena suosituksena on valokaarivoilta suojautuminen ryhmäjohdoissa. Valokaarisuojausvaatimukset koskevat esimerkiksi nukkumiseen käytettäviä tiloja sekä paikkoja, joissa varastoidaan tai käsitellään palovaarallisia materiaaleja. Suojausta suositellaan myös paloa levittäviin rakenteisiin, sekä tiloihin ojissa on korvaamattomia esineitä.

Eatonin AFDD+-valokaarisuojalaite on ryhmäkeskukseen asennettava moduulikomponentti, joka suojaa myös oikosulku-, vikavirta- ja ylikuormitustilanteilta. Se sisältää myös johdonsuojakatkaisijan sekä A-tyypin vikavirtasuojakytkimen. Laite on helppo asentaa ja se erottaa tehokkaasti todelliset riskit muista signaaleista, mikä auttaa välttämään aiheettomia ilmoituksia. Laite tulee asentaa lähelle mahdollisia valokaarien lähteitä, jotta se havaitsee viat mahdollisimman tarkasti.

Parhaan mahdollisen suojan takaamiseksi laite varmistaa ylikuumenemistestillä, että kytkin laukeaa vikatilanteessa. Vuonna 2013 voimaan tulleen IEC 62606 -standardin mukaan valokaarivikojen havaitsemislaitteiden tulee vapauttaa kytkin havaittuaan vähintään 100 joulen valokaaren. Jos valokaari on erityisen voimakas, kytkin tulee vapauttaa 120 millisekunnin kuluessa sen havaitsemisesta.

Voit lukea lisää Eatonin valokaarisuojalaitteista osoitteessa [www.eaton.fi/AFDD](http://www.eaton.fi/EatonFI/ProductsSolutions/Electrical/TuotteetPalvelut/VirtapiirinSuojaus/AFDDvalokaarisuojalaite/index.htm).

Lisätietoja Eatonista on osoitteessa [www.eaton.eu](http://www.eaton.eu/). Saat uusimmat uutisemme Twitterin ([@Eaton\_EMEA)](https://twitter.com/ETN_EMEA) tai LinkedInin kautta ([Eaton EMEA](http://www.linkedin.com/company/eaton-emea)).

###

**Eaton**

Eaton on voimanhallinnan yritys, jonka liikevaihto oli 19,7 miljardia dollaria vuonna 2016. Eatonin energiatehokkaat ratkaisut auttavat asiakkaitamme hallinnoimaan sähköistä, hydraulista ja mekaanista voimaa tehokkaasti, turvallisesti ja ympäristöystävällisesti. Eatonilla on noin 95 000 työntekijää ja sen tuotteita myydään yli 175 maassa. Lisätietoja löydät verkkosivuilta [www.eaton.fi](http://www.eaton.fi)

Suomessa Eaton on osa Eatonin Electrical -liiketoimintaa. Liiketoiminta kattaa sähkönsyötön varmistuksen, valvonnan ja automaation, valaistuksen, rakenne-, johdotus- ja turvaratkaisut sekä tuotteet vaativiin että vaarallisiin ympäristöihin teknisine palveluineen. Eaton vastaa globaaleilla ratkaisuillaan tämän päivän kriittisiin sähkönhallinnan haasteisiin.

Kotimaan myyntimme vastaa häiriöttömän sähkönsyötön järjestelmistä (UPS), keskijännitekojeistojen, pienjännitekeskusten ja -komponenttien sekä automaatiotuotteiden myynnistä ja huollosta. Suomessa Eaton myös valmistaa UPSeja Eaton-tuotemerkillä. Eaton jatkaa Fiskarsin pitkää, 1960-luvulta alkanutta UPSien valmistusperinnettä Suomessa ja on yksi harvoista tietotekniikka-alan yrityksistä, jolla on laajamittaista tuotantoa Suomessa. Eaton on Suomen UPS-markkinajohtaja. 93 prosenttia Suomen tehtaan tuotteista menee vientiin. [www.eaton.fi](http://www.eaton.fi)